Angélico Sândalo Bernardino

Angélico Sândalo Bernardino (Saltinho, 1933ko urtarrilaren 19a – São Paulo, 2025eko apirilaren 15a) brasildar elizgizon katolikoa izan zen. 1975etik 2000ra São Pauloko apezpiku laguntzailea izan zen eta 2000tik 2009ra Blumenauko apezpikua.

 Bizitza 
Duilio Bernardino eta Catarina Sândaloren semea, Angélico Sândalo Bernardino Saltinhon jaio zen, São Paulo estatuan. Etorkin italiarren ondorengoa zen.

Filosofia ikasketak egin zituen Ipirangako apaizgaitegi zentralean, São Paulon, eta teologia ikasketak Viamãoko apaizgaitegi nagusian. Gainera, kazetaritza ikasi zuen Ribeirão Preton. 1959ko uztailaren 12an apaiztu zen Ribeirão Pretoko katedralean. 1961etik 1962ra Brodowskiko apaizgaitegiko zuzendari espirituala izan zen. Kargu hauek ere bete zituen: Diário de Notícias egunkariko zuzendaria, Kristau Familien Mugimenduaren, Andre Mariaren Taldeen eta kristautasuneko ikastaroen laguntzailea.

1969an, jazarpen politikoa jasan zuen lehen aldiz. Borroka armatuarekin ustezko loturagatik atxilotu nahi izan zuten. Hala ere, eliza apaizaren defentsan atera zen, eta Auzitegi Militarrak auzia artxibatu zuen froga faltagatik.

1974ko abenduaren 12an, Paulo VI.a aita santuak São Pauloko apezpiku laguntzaile eta Tambeaeko apezpiku titular izendatu zuen . San Pauloren Konbertsioaren egunean apezpiku ordenatu zuten, 1975eko urtarrilaren 25ean. Diktadura militarrean eta birdemokratizazio garaian, elizaren sektore aurrerakoiaren ordezkari nagusietako bat izan zen.

2000ko apirilaren 19an, Joan Paulo II.a aita santuak Blumenauko elizbarruti berriko lehen apezpiku izendatu zuen. Ekainaren 24an hartu zuen kargua. 

2009ko otsailaren 18an, Benedikto XVI.a aita santuak bere dimisioa onartu zuen. Erretiroa hartu ondoren, São Pauloko iparraldeko Jardim Primavera auzora joan zen bizitzera.

2018ko apirilaren 7an, Luiz Inácio Lula da Silva presidente ohiaren eskaerari erantzun zion eta Marisa Letícia Lula da Silva lehen dama ohiaren omenezko meza eman zuen ABCko Metaleko Langileen Sindikatuaren egoitzan. 2022an, Lulaeran eta Rosângela Lula da Silvaren ezkontza zeremonia zuzendu zuen.

2024 amaieratik, osasun arazoak ezan zituen eta hainbat ebakuntza egin zizkioten. Etxean hil zen, São Paulo hirian, 2025eko apirilaren 15ean.

 Lan hautatuak 

 Concílio da primavera na Igreja (2012)

 Ondorengotza apostolikoa 

 Erreferentziak 

 Kanpo estekak 

Kategoria:São Paulo estatuko jendea
Kategoria:Brasilgo apezpikuak
Kategoria:Brasilgo katolikoak
Kategoria:Paulo VI.ak izendatutako apezpikuak
Kategoria:São Paulon hildakoak